Километр бжыгъэкIэ къахохъуэ

Бахъсэн и лъэмыж нэхъыщхьэм хыхьэ      гъуэгу зэхэкIыпIэр илъэс хъуауэ лажьэ щхьэкIэ, абы зэпищIэн хуейт Прохладнэ къалэмрэ Iуащхьэмахуэ лъапэмрэ. ЗэхэкIыпIэм и деж Прохладнэ лъэныкъуэмкIэ щыдэзыдзых гъуэгур и кIэм нагъэсатэкъыми, цIыхухэр абы гугъу иригъэхьырт, лейуэ километр бжыгъэхэр къакIун хуей хъурти. Иджы а  гъуэгу Iыхьэри къызэIуахащ, гъуэгу ухуакIуэхэм хабзэ зэрахуэхъуауэ, хэIэтыкIауэ ягъэлъапIэу. А гуфIэгъуэ зэхыхьэм кърихьэлIащ республикэм и Правительствэм и унафэщI Губин Генна-дий, Урысей Федерацэм       Гъуэгу хозяйствэмкIэ и агентствэм и унафэщIым и къуэдзэ Полищук Сергей, Кавказ Ищхъэрэм гъуэгухэмкIэ и къэрал управленэм и унафэщI Макиев Гайоз, КъБР-м   гъуэгу хозяйствэмкIэ, транспортымкIэ, связымкIэ и министр Сунш Ануарбий, нэгъуэщIхэри.

подробнее

Тау Пщыкъан къонэж

Дыгъуасэ Къэбэрдей-Балъкъэр Республикэм и Профсоюзхэм я федерацэм и III отчет-хэхыныгъэ конференц екIуэкIащ.

Абы и лэжьыгъэм хэтащ КъБР-м и Парламентым и УнафэщI Бечелов Ильяс, КъБР-м и Правительствэм и УнафэщI Губин Геннадий, УФ-м и ФНП-м и унафэщIым и къуэдзэ Суриков Александр, Урысей ФНП-м и лIыкIуэу Ипщэ федеральнэ щIыналъэм щыIэ Величкэ Василий сымэ.

КъБР-м и Профсоюзхэм я федерацэм и унафэщIу хахыжащ Тау Пщыкъан. Абы и къуэдзэу  хахащ Евтушенкэ Сергей, Муллаев  Сэлихь, Беслъэней Чэмал сымэ.

УЭРДОКЪУЭ Женя.

Полковник Бэрэгъун Иван

Хэку (граждан) зауэм хэта куэдым я цIэр дэхуэхауэ, щIэблэм ящыгъупщэжауэ нобэр къыздэсым къогъуэгурыкIуэ, ар яхуэмыфащэ пэтрэ. Абыхэм ящыщщ полковник Бэрэгъун Иван.

подробнее

Къанымрэ атэлыкъымрэ

Адыгэхэм куэд щIауэ къадокIуэкI къан хабзэр. КъызэрахутамкIэ, а хабзэм ныбжьышхуэ иIэщ, пасэрейхэм я деж къыщежьауэ ялъытэ. Хабзэр епщыкIубгъуанэ лIэщIыгъуэм къэсащ, нэхъ зезыхьари пщыхэмрэ уэркъхэмрэщ. Пщым и къуэр атэлыкъым иримыгъэпIмэ, ар цIыхум яфIэемыкIут, апхуэдэпщым пщIэ имыIэж хъурт. Щыгъуазэхэм зэратхыжамкIэ, пщым и бын и унэ къринэртэкъым: ар дунейм къызэрытехьэу, и уэркъхэм ящыщ зым иритырти, балигъ хъуху иригъэпIырт. Балигъ хъуа нэужьт ар унэм къыщрашэжыр. Абы щыхьэт тохъуэ Нэгумэ Шори, Хъан- Джэрии, нэгъуэщI щIэныгъэлIхэри. Нэхъыбэм зэратхымкIэ, быныр атэлыкъым (арат къан зыпIым зэреджэр) щратыр ар сабий ныбжьым щитым дежт, уеблэмэ сабий быдзафэу.

подробнее

Адыгэхэр нэхъыбэу щыпсэу куейхэр

ЦIыхухэр щIэх-щIэхыурэ къызэрыхатхыкIыр къэралым и политикэ, экономикэ мурадхэм япыщIащ. Апхуэдэ лэжьыгъэшхуэм кърикIуэ бжыгъэхэр зэгъэпщэным, джыным мыхьэнэшхуэ иIэщ къэралыгъуэм зэрызиужьыну гъуэгур убзыхунымкIэ, дунейпсо зыужьыныгъэм дызэрыхэувэну щIыкIэр гъэбелджылынымкIэ.    Ауэ уафэр гъуагъуэмэ, дэтхэнэри зэгупсысыр езым и гуэным къихьэну бэвыгъэрщ.

подробнее